ai4bharat/Pralekha huggingface dataset:
भारतीय स्पर्धा आयोग
पुणे जिल्हा परिषदेने पिकोफॉल-शिलाई मशीन खरेदीसाठी काढलेल्या निविदेच्या लिलावात गैरव्यवहार केल्याबद्दल तीन पुरवठादारांविरूद्ध भारतीय स्पर्धा आयोगाने आदेश जारी केला आहे
नवी दिल्ली, 18 मार्च 2021
पुणे जिल्हा परिषदेने पिकोफॉल-शिलाई मशीन खरेदीसाठी काढलेल्या निविदा मिळवण्यासाठी तीन पुरवठादारांनी लिलावात गैरव्यवहार केल्याचे भारतीय स्पर्धा आयोग, सीसीआयला आढळून आले आहे. यात स्पर्धा कायदा 2002 मधील कलम 3 तसेच कलम 3 च्या तरतुदींचे उल्लंघन झाले आहे. स्पर्धा विरोधी कराराचा हा भंग आहे.
निविदेसाठी बोली लावणाऱ्या या पुरवठादारांनी संगनमताने बोली लावली होती. त्यांच्या बोलीतला फरक हा अवघा काही रुपयांचा होता. हे सर्व त्यांनी ठरवून, समजून उमजून केले होते असा निष्कर्ष सीसीआयने काढला आहे.
सीसीआयने असेही नमूद केले आहे की, बोली लावणाऱ्यांचे इतर संपर्क घटक तपासले असता या लिलाव प्रक्रियेत घोळ झाल्याचे आढळून येते. यानुसार, बोलीचे सर्वांगीण मूल्यांकन तसेच इतर घटकांसह. एकल आयपी पत्ता, इतर निविदांमध्ये समन्वय, कॉल डेटा रेकॉर्ड, मोबाईल लोकेशन इत्यादी घटक लिलावाची किंमत निश्चित करण्यासाठी निविदाकर्त्यांमध्ये संगनमत झाले होते हे दर्शवते. यामुळे पुणे जिल्हा परिषदेच्या निविदा प्रक्रियेत संबंधित पुरवठादारांनी गैरव्यवहार केला.
अशा प्रकारे निविदा प्रक्रियेत गैरव्यवहार केल्याने सार्वजनिक खरेदी व्यवस्थेत प्रतिकूल परिणाम होत, सरकारी तिजोरीवर विपरीत परिणाम होतो, असे मतही सीसीआयने व्यक्त केले.
या पार्श्वभूमीवर, सीसीआयने, M/s क्लासी कम्प्युटर्स, M/s नयन एजन्सीज् आणि M/s जवाहर ब्रदर्स या पुरवठादारांना स्पर्धा विरोधी कृतीबद्दल प्रत्येकी दहा लाख रुपयांचा दंड ठोठावला आहे. याशिवाय, कायद्याच्या कलम 48 नुसार
M/s जवाहर ब्रदर्स या कंपनीतील प्रत्येक भागीदाराला वैयक्तिक दहा हजार रुपयांचा दंड केला आहे. इतर दोन कंपनीया एकल मालकी  असल्याने त्यांना वेगळा दंड झाला नाही. या व्यतिरिक्त संबंधित पुरवठारादारांच्या व्यवहारावर प्रतिबंध घालण्याचे आदेशही जारी केले आहेत.
हे आदेश 17.03.2021 रोजी प्रकरण क्रमांक 90, 2016 अंतर्गत जारी केले आहेत. त्यानुसार हे आदेश सीसीआयच्या www.cci.gov.in या संकेतस्थळावर अपलोड केले आहेत.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
सहकार मंत्रालय
सहकारी संस्था देशाच्या सामाजिक अर्थव्यवस्थेचा अतिशय महत्त्वाचा भाग - 77व्या स्वातंत्र्यदिनी नवी दिल्लीतील लाल किल्ल्यावरून देशाला संबोधित करताना पंतप्रधान नरेंद्र मोदी यांचे प्रतिपादन
सहकारी संस्थांना बळकटी देण्यासाठी, त्यांचे आधुनिकीकरण करण्यासाठी आणि लोकशाहीच्या सर्वात मोठ्या घटकाला देशाच्या प्रत्येक कानाकोपऱ्यात बळकट करण्यासाठी वेगळ्या सहकार मंत्रालयाची स्थापना – पंतप्रधान
सर्वाधिक गरीबांनी मागितलेली दाद ऐकली जाईल, त्यांच्या गरजांची पूर्तता होईल आणि देशाच्या विकासात ते योगदान देऊ शकतील हे सुनिश्चित करत सहकार मंत्रालय देशात सहकारी संस्थांच्या जाळ्याचा विस्तार
नवी दिल्ली, 15 ऑगस्ट 2023
77व्या स्वातंत्र्यदिनी नवी दिल्लीत लाल किल्ल्यावरून देशाला संबोधित करताना पंतप्रधान नरेंद्र मोदी यांनी सांगितले की, सहकारी संस्था देशाच्या सामाजिक अर्थव्यवस्थेचा अतिशय महत्त्वाचा भाग आहेत. सहकारी संस्थांना बळकटी देण्यासाठी, त्यांचे आधुनिकीकरण करण्यासाठी आणि लोकशाहीच्या सर्वात मोठ्या घटकाला देशाच्या प्रत्येक कानाकोपऱ्यात बळकट करण्यासाठी वेगळ्या सहकार मंत्रालयाची स्थापना करण्यात आली आहे, असे ते म्हणाले. सर्वाधिक गरीबांनी मागितलेली दाद ऐकली जाईल, त्यांच्या गरजांची पूर्तता होईल आणि देशाच्या विकासात ते योगदान देऊ शकतील हे सुनिश्चित करत सहकार मंत्रालय देशात सहकारी संस्थांच्या जाळ्याचा विस्तार केला जात आहे, असे पंतप्रधानांनी सांगितले. भारताने सहकारातून समृद्धीचा मार्ग निवडला आहे, यावर त्यांनी भर दिला.S.Bedekar/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
पंतप्रधान कार्यालय
सुझलॉन एनर्जीचे संस्थापक तुलसी तांती यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी ज्येष्ठ उद्योगपती आणि सुझलॉन एनर्जीचे संस्थापक श्री तुलसी तांती यांच्या निधनाबद्दल तीव्र शोक व्यक्त केला आहे.
आपल्या ट्विटरसंदेशामध्ये पंतप्रधान म्हणाले;
"तुलसी तांती हे एक अग्रगण्य उद्योगधुरीण होते, ज्यांनी भारताच्या आर्थिक प्रगतीमध्ये योगदान दिले. आगामी भविष्यामध्ये आपल्या देशाचा शाश्वत विकास व्हावा, यासाठी सुरू असलेल्या प्रयत्नांना बळ दिले. त्यांच्या अकाली निधनाने मला तीव्र दुःख झाले आहे. त्यांच्या कुटुंबियांचे आणि मित्रांचे मी सांत्वन करतो.
ओम शांती."
संरक्षण मंत्रालय
भारताची ज्ञान परंपरा स्वातंत्र्य, बंधुता आणि जागतिक शांतता या तत्त्वांचा पुरस्कार करणारी असल्याचे संरक्षण मंत्री राजनाथ सिंह यांचे प्रतिपादन
नवी दिल्ली, 5 सप्टेंबर 2023
भारतीय ज्ञान परंपरा ही जगातील सर्वात जुनी परंपरा असून ती स्वातंत्र्य, समता, बंधुता आणि जागतिक शांतता या तत्त्वांचा पुरस्कार करणारी असल्याचे असे संरक्षण मंत्री राजनाथ सिंह यांनी सांगितले. महर्षी दयानंद सरस्वती यांच्या 200 व्या जयंतीनिमित्त 05 सप्टेंबर 2023 रोजी दिल्ली विद्यापीठात आयोजित 'वेदांमध्ये मांडलेली भारतीय ज्ञान परंपरा आणि सर्वोत्तम जीवन मूल्ये' या विषयावर व्याख्यान देताना संरक्षण मंत्री बोलत होते.
वेदांमध्ये हवामान बदलासह जगासमोरील अनेक आव्हानांवर उपाय असल्याचे राजनाथ सिंह यांनी अधोरेखित केले. निसर्गाची उपासना करण्यावर आणि पर्यावरण संवर्धन आणि वनीकरण यासारख्या पद्धतींवर वेदांमध्ये भर देण्यात आला आहे, याकडे त्यांनी लक्ष वेधले. "वेदांचा सर्वात प्रमुख पैलू म्हणजे त्यांची दीर्घकालीनता, म्हणजेच सनातन, मात्र एक वर्ग आहे जो वेद आणि त्याच्या मूल्यांवर हल्ला करत आहे, मात्र असे प्रयत्न निरर्थक ठरतील ”, असे ते म्हणाले.
वैदिक काळ हा महिलांच्या सक्षमीकरणाचा काळ होता कारण स्त्रियांना पुरुषांप्रमाणेच अधिकार होते. वैदिक काळात ज्यांनी भारतीय ज्ञान परंपरेत योगदान दिले आहे अशा महिलांची अनेक उदाहरणे आहेत, असेही त्यांनी सांगितले.
ब्रिटीश वसाहतवादी काळात लोकांच्या सामाजिक प्रबोधनामध्ये स्वामी दयानंद सरस्वती यांनी दिलेल्या योगदानाबद्दलही राजनाथ सिंह यांनी भाष्य केले.
माजी राष्ट्रपती डॉ सर्वपल्ली राधाकृष्णन यांच्या जयंतीनिमित्त साजऱ्याकरण्यात येत असलेल्या शिक्षक दिनानिमित्त संरक्षणमंत्र्यांनी त्यांचे स्मरण केले. राजकारणा व्यतिरिक्त डॉ. राधाकृष्णन यांनी शिक्षण आणि तत्त्वज्ञानाच्या क्षेत्रात महत्त्वपूर्ण योगदान दिले आहे,असे राजनाथ सिंह यांनी सांगितले.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
पंतप्रधान कार्यालय
भारत-ऑस्ट्रेलिया चक्राकार अर्थव्यवस्था हॅकेथॉन ला पंतप्रधानांनी केले संबोधित
आपल्या ग्रहावरच्या पर्यावरणीय ताणाची दखल घेण्यासाठी चक्राकार अर्थव्यवस्था हे महत्वाचे पाऊल
कोविड पश्चात जगाला आकार देण्यात भारत आणि ऑस्ट्रेलिया यांच्यातील मजबूत भागीदारी महत्वाची भूमिका बजावेल : पंतप्रधान
नवी दिल्ली, 19 फेब्रुवारी 2021
वस्तू उपभोगाची आपली पद्धत तपासण्याची आवश्यकता असून पर्यावरणावर होणारा त्याचा परिणाम आपण कसा कमी करू शकतो याकडे लक्ष देणे आवश्यक असल्याचे पंतप्रधान नरेंद्र मोदी यांनी म्हटले आहे. यासंदर्भातल्या अनेक आव्हानांवर तोडगा काढण्याच्या दिशेने चक्राकार अर्थव्यवस्था हे महत्वाचे पाऊल असल्याचे ते म्हणाले. भारत - ऑस्ट्रेलिया चक्राकार अर्थव्यवस्था हॅकेथॉनच्या समारोप कार्यक्रमाला दूरदृश्य प्रणालीद्वारे ते संबोधित करत होते.
वस्तूंचे रिसायकलिंग आणि पुनर्वापर करणे, अपव्यय टाळणे आणि संसाधन क्षमता सुधारणे हा आपल्या जीवन शैलीचा भाग व्हायला हवा. हॅकेथॉनमध्ये सादर झालेल्या नवोन्मेशी कल्पनांमुळे, चक्राकार अर्थव्यवस्थेबाबत आघाडीची भूमिका घेण्यासाठी या दोन देशांना प्रेरणा मिळेल अशी आशा त्यांनी व्यक्त केली. या कल्पना मोठ्या प्रमाणात साकारण्यासाठी मार्ग शोधण्याचे आवाहन त्यांनी केले. पृथ्वी मातेकडून मिळत असलेल्या वस्तूंचे आपण मालक नव्हे तर भविष्यातल्या पिढ्यांसाठीचे केवळ विश्वस्त आहोत याचा विसर आपल्याला पडता कामा नये असे त्यांनी सांगितले.
हॅकेथॉनमध्ये सहभागी झालेल्या युवा सहभागींचा उत्साह आणि चैतन्य म्हणजे भारत- ऑस्ट्रेलियाच्या भविष्यातल्या भागीदारीचे प्रतिक आहे. कोविड पश्चात जगाला आकार देण्यात भारत आणि ऑस्ट्रेलिया यांच्यातील मजबूत भागीदारी महत्वाची भूमिका बजावेल.आपले युवक, आपले युवा नवोन्मेशी,आपले स्टार्ट अप या भागीदारीच्या अग्रस्थानी असतील असे पंतप्रधान म्हणाले.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जागतिक बँकेच्या लॉजिस्टिक कामगिरी निर्देशांकात भारताने 16 क्रमांकांची झेप घेतल्याबद्दल पंतप्रधानांनी व्यक्त केला आनंद
जागतिक बँकेच्या लॉजिस्टिक कामगिरी निर्देशांकात भारताने 16 क्रमांकांची झेप घेतल्याबद्दल पंतप्रधानांनी आनंद व्यक्त केला आहे.
केंद्रीय वाणिज्य आणि उद्योग मंत्री पीयूष गोयल यांच्या ट्वीटला प्रतिसाद देतांना, पंतप्रधानांनी म्हटले आहे;
“हा एक उत्साहवर्धक कल आहे. लॉजिस्टिक पायाभूत सुविधांमध्ये केलेल्या सुधारणा आणि एकूणच लॉजिस्टिक क्षेत्रात केलेले काम यामुळे हे यश मिळवणे शक्य झाले आहे. या सुधारणांमुळे, आपला खर्च वाचेल आणि आपले व्यवसाय अधिक स्पर्धात्मक होतील.”
माहिती आणि प्रसारण मंत्रालय
गोव्यात आयोजित 52 व्या इफ्फीमध्ये आंतरराष्ट्रीय स्पर्धेसाठी निवडलेल्या 15 चित्रपटांची यादी प्रसिद्ध
आंतरराष्ट्रीय स्पर्धेसाठी गोदावरी, मी वसंतराव आणि सेमखोर या भारतीय चित्रपटांचा समावेश
52 व्या भारतीय आंतरराष्ट्रीय चित्रपट महोत्सवाने , या महोत्सवादरम्यान होणाऱ्या स्पर्धेसाठी, आंतरराष्ट्रीय चित्रपटांची यादी प्रसिद्ध केली आहे. या विभागातील स्पर्धेसाठी वैशिष्ट्यपूर्ण कथेवर आधारित जगभरातील सर्वोत्कृष्ट चित्रपट निवडले जातात. वर्षभरातील काही सर्वोत्कृष्ट चित्रपट दाखवणारा हा या चित्रपट महोत्सवातील सर्वात महत्त्वाचा विभाग आहे आणि हे 15 चित्रपट सुवर्ण मयूर आणि इतर पुरस्कारांसाठीच्या स्पर्धेत आहेत.
स्पर्धेसाठी निवड झालेल्या चित्रपटांची यादी
1. एनी डे नाऊ | दिग्दर्शक : हमी रमजान | फिनलंड
2. शार्लोट | दिग्दर्शक : सायमन फ्रँको | पॅराग्वे
3. गोदावरी | दिग्दर्शक: निखिल महाजन | मराठी, भारत
4. एंट्रेगलडे | दिग्दर्शक : राडू मुंटियन |रोमानिया
5 लँड ऑफ ड्रीम्स | दिग्दर्शक: शिरीन नेशात आणि शोजा अझरी | न्यू मेक्सिको, अमेरिका
6. लीडर | दिग्दर्शक : कटिया प्रिविजेन्सव | पोलंड
7. मी वसंतराव | दिग्दर्शक: निपुण अविनाश धर्माधिकारी | मराठी, भारत
8. मॉस्को डझ नॉट हॅप्पन | दिग्दर्शक :दिमित्री फेडोरोव | रशिया
9. नो ग्राउंड बीनीथ द फीट | दिग्दर्शक : मोहम्मद रब्बी म्रिधा | बांगलादेश
10. वन्स वी वेअर गुड फॉर यू | दिग्दर्शक: ब्रँको श्मिट | क्रोएशिया, बोस्निया आणि हर्जेगोविना
11. रिंग वंडेरिंग | दिग्दर्शक : मसाकाझू कानेको | जपान
12. सेव्हिंग वन व्हू वॉज डेड | दिग्दर्शक : वाक्लाव कद्रन्का | झेक प्रजासत्ताक
13. सेमखोर | दिग्दर्शक : एमी बरुआ | दिमासा, भारत
14. द डॉर्म | दिग्दर्शक: रोमन वास्यानोव | रशिया
15. द फर्स्ट फॉलन | दिग्दर्शक : रॉड्रिगो डी ऑलिव्हेरा |ब्राझील
हे चित्रपट विविध श्रेणीतील पुरस्कारांच्या स्पर्धेत असतील उदा:
1. सर्वोत्कृष्ट चित्रपट - या पुरस्काराचे स्वरुप आहे रोख पारितोषिक रु. 40,00,000/- दिग्दर्शक आणि निर्माते यांच्यात समान वितरण केले जाईल. दिग्दर्शकांना रोख रकमेव्यतिरिक्त सुवर्ण मयूर आणि प्रमाणपत्र प्राप्त होईल. . निर्मात्याला रोख रकमे व्यतिरिक्त प्रमाणपत्र प्राप्त होईल.
2. सर्वोत्कृष्ट दिग्दर्शक: रौप्य मयूर , प्रमाणपत्र आणि 15,00,000/ रुपयांचे पारितोषिक
3. सर्वोत्कृष्ट अभिनेता : रौप्य मयूर, प्रमाणपत्र आणि 10,00,000/- रुपयांचे पारितोषिक
4. सर्वोत्कृष्ट अभिनेत्री : रौप्य मयूर, प्रमाणपत्र आणि 10,00,000/- रुपयांचे पारितोषिक
5. विशेष ज्युरी पुरस्कार:रौप्य मयूर , प्रमाणपत्र आणि 15,00,000/- रुपयांचे पारितोषिक एखाद्या चित्रपटाला  किंवा एखाद्या व्यक्तीला  हा पुरस्कार आहे. हा पुरस्कार एखाद्या चित्रपटाला मिळाल्यास तो चित्रपटाच्या दिग्दर्शकाला प्रदान केला जाईल.
भूविज्ञान मंत्रालय
महाप्रलयंकारी चक्रीवादळ ‘फोनी’ येत्या 12 तासात उत्तर पश्चिम दिशेला सरकून गोपाळपूर आणि चंदबलीदरम्यान ओदिशा किनारपट्टीवर धडकण्याची शक्यता
नवी दिल्ली, 1 मे 2019
बंगालच्या उपसागरातील महाप्रलयंकारी चक्रीवादळ ‘फोनी’ गेल्या सहा तासात ताशी 10 किलोमीटर वेगाने उत्तर-पश्चिम दिशेला सरकत असून आज सकाळी साडेपाच वाजता ओदिशातल्या पुरीपासून 680 किलोमीटरवर तर आंध्रप्रदेशातल्या विशाखापट्टणमपासून 430 किलोमीटर अंतरावर केंद्रीत होतं. येत्या 12 तासात हे वादळ आणखी उत्तर-पश्चिम दिशेला सरकून येत्या 3 मे रोजी गोपाळपूर आणि चंदबलीदरम्यान ओदिशाच्या किनारपट्टीवर धडकण्याची शक्यता आहे. वादळाचा वेग ताशी 175 ते 185 किलोमीटरदरम्यान जाण्याची शक्यता आहे.
इशारा
‘फोनी’ चक्रीवादळाच्या प्रभावामुळे अतिवृष्टी होण्याचा इशारा देण्यात आला आहे.
- उत्तर आंध्रप्रदेश- उत्तर आंध्रप्रदेशच्या किनारपट्टीवर  उद्या  तुरळक ठिकाणी जोरदार ते अतिजोरदार पावसाची शक्यता आहे. याच भागात 3 मे रोजीही जोरदार ते अतिजोरदार पावसाचा अंदाज आहे.
- ओदिशा- दक्षिण ओदिशा किनारपट्टीवर उद्या  तुरळक ठिकाणी जोरदार ते अतिजोरदार पावसाची शक्यता. तटीय ओदिशा आणि ओदिशाच्या अंतर्गत भागात काही ठिकाणी अति मुसळधार  पाऊस पडण्याचा इशारा
- पश्चिम बंगाल- पश्चिम बंगालच्या किनारी तसेच अंतर्गत भागात 3 मे रोजी तुरळक ठिकाणी जोरदार पावसाची तर काही ठिकाणी अति जोरदार पावसाची शक्यता
- अरुणाचल प्रदेश आणि आसाम-मेघालय- अरुणाचलप्रदेश आणि आसाम-मेघालयात 4 आणि 5 मे रोजी बहुतेक ठिकाणी पावसाची शक्यता, काही ठिकाणी अति जोरदार पावसाचा इशारा
वाऱ्याचा वेग
येत्या 24 तासात उत्तर तामिळनाडू, पुद्दुचेरी आणि तटीय दक्षिण आंध्रप्रदेशात प्रति तास 180 ते 190 किलोमीटर वेगाने वारे वाहण्याची शक्यता. वाऱ्याचा वेग 210 किलोमीटर पर्यंत जाण्याची शक्यता
उत्तर आंध्र प्रदेश आणि ओदिशा किनारपट्टीवर वाऱ्याचा वेग प्रति तास 40 ते 50 किलोमीटर राहण्याची शक्यता. 3 तारखेला ओदिशा किनारपट्टी आणि उत्तर आंध्र प्रदेशात वाऱ्याचा वेग ताशी 115 किलोमीटर वाढण्याची शक्यता
समुद्राची स्थिती
2 ते 4 मे दरम्यान उत्तर आंध्र प्रदेश किनारपट्टी तसेच ओदिशा आणि पश्चिम बंगालच्या किनारपट्टीवर समुद्र अतिशय खवळलेला राहील.
मच्छिमारांनी खोल समुद्रात मच्छिमारीसाठी जाऊ नये असा इशारा देण्यात आला असून मासेमारीसाठी समुद्रात गेलेल्यांना किनारपट्टीवर परत येण्याच्या सूचना देण्यात आल्या आहेत.
N.Sapre/J.Patankar/P.Kor
(Visitor Counter : 63
पंतप्रधान कार्यालय
पंतप्रधान 20 फेब्रुवारीला नीती आयोगाच्या सहाव्या प्रशासकीय परिषदेच्या बैठकीचे अध्यक्षस्थान भूषवणार
नवी दिल्ली, 18 फेब्रुवारी 2021
पंतप्रधान नरेंद्र मोदी 20 फेब्रुवारी 2021 रोजी नीती आयोगाच्या सहाव्या प्रशासकीय परिषदेच्या बैठकीचे अध्यक्षस्थान भूषवणार आहेत. पंतप्रधान व्हिडीओ कॉन्फरन्सच्या माध्यमातून या बैठकीला उपस्थित राहतील. या बैठकीमध्ये कृषी, पायाभूत सुविधा, उत्पादन, मनुष्यबळ विकास, तळागाळातील नागरिकांपर्यंत सेवा वितरण आणि आरोग्य व पोषण या विषयावर चर्चा करण्यात येईल.
प्रशासकीय परिषद आंतर-क्षेत्र, आंतर-विभागीय आणि संघराज्यीय विषयांवर चर्चा करण्यासाठी एक व्यासपीठ उपलब्ध करते. यामध्ये पंतप्रधान, राज्ये आणि केंद्रशासित प्रदेशांचे मुख्यमंत्री, इतर केंद्रशासित प्रदेशांचे विधिमंडळ आणि उपराज्यपाल यांचा समावेश आहे. या सहाव्या बैठकीत जम्मू-काश्मीर आणि लडाख पहिल्यांदाच केंद्रशासित प्रदेश म्हणून सहभागी होणार आहेत. यावेळी प्रशासकांच्या नेतृत्वाखालील इतर केंद्रशासित प्रदेशांनाही सहभागी होण्यासाठी आमंत्रित करण्यात आले आहे. या बैठकीला प्रशासकीय परिषदेचे माजी कार्यकारी सदस्य, केंद्रीय मंत्री, उपाध्यक्ष, नीती आयोगाचे विशेष कार्यकारी अधिकारी आणि भारत सरकारचे अन्य वरिष्ठ अधिकारीही उपस्थित असतील.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
समान आणि लोककेंद्रीत शाश्वत विकासाचे उपराष्ट्रपतींकडून आवाहन
आंतरराष्ट्रीय जैवविविधता दिवसानिमित्त आयोजित कार्यक्रमाला केले संबोधित
नवी दिल्ली, 22 मे 2019
समान आणि लोककेंद्रीत शाश्वत विकास साध्य करण्याचे आवाहन उपराष्ट्रपती एम.व्यंकय्या नायडू यांनी केले आहे. नैसर्गिक स्रोताचा योग्य आणि काटकसरीने वापर करण्याची गरजही त्यांनी व्यक्त केली आहे.
ते आज चेन्नई येथे आंतरराष्ट्रीय जैवविविधता दिवसानिमित्त आयोजित कार्यक्रमाचे उद्घाटन करतांना बोलत होते.
माणूस पुन्हा निसर्गाशी जोडला गेला पाहिजे. वसुंधरेकडून, पर्यावरणाकडून तेवढाच नैसर्गिक ठेवा घेतला पाहिजे जो आपण पुन्हा भरुन काढू, असे मत उपराष्ट्रपतींनी व्यक्त केले.
जंगलांचा नाश आणि प्रजाती नष्ट होत असल्याबद्दल त्यांनी चिंता व्यक्त केली. 33.3 टक्के वनक्षेत्र आवश्यक असतांना भारतात ते केवळ 21 टक्के असल्याबद्दल उपराष्ट्रपतींनी चिंता व्यक्त केली. जागतिक स्रोत संस्थेच्या अहवालानुसार 2001 ते 2018 या कालावधीत भारतात 1.6 दशलक्ष हेक्टरहून अधिक झाडे तोडण्यात आल्याचे उपराष्ट्रपतींनी सांगितले.
पर्यावरणाचा ऱ्हास पुढील पिढ्यांसाठी त्रासदायक ठरु शकतो, असे ते म्हणाले. प्राचीन भारतीय जीवन निसर्गाशी एकरुप झालेले होते.
तत्पूर्वी उपराष्ट्रपतींनी ‘ट्री ॲम्ब्युलन्स’ या वृक्षसंवर्धनासाठीच्या उपक्रमाला हिरवा झेंडा दाखवला. वृक्षारोपण, वृक्षांचे स्थानांतरण, बीजवितरण यात साहाय्य करण्याकरिता, झाडांना प्रथमोपचार पुरवण्याकरिता हा उपक्रम आहे. या उपक्रमाद्वारे लोक सहभागातून चांगल्या प्रकारे वृक्षसंवर्धन होऊ शकेल, असे उपराष्ट्रपती म्हणाले.
N.Sapre/S.Kakade/D.Rane
(Visitor Counter : 85
अर्थ मंत्रालय
प्राप्तिकर विभागाच्या नवीन ई-फाइलिंग पोर्टलची सुरूवात - 1 ते 6 जून पर्यंत ई-फाइलिंग सेवा उपलब्ध नाहीत
नवी दिल्ली, 20 मे 2021
प्राप्तिकर विभाग आपले नवीन ई-फाईलिंग पोर्टल www.incometax.gov.in, 7 जून 2021 रोजी सुरू करणार आहे. नवीन ई-फाईलिंग पोर्टलचा उद्देश  करदात्यांना सुविधा पुरवणे आणि आधुनिक गतिमान अनुभव प्रदान करणे हा आहे
- करदात्यांना त्वरित परतावा देण्यासाठी आयकर विवरणपत्राच्या  त्वरित प्रक्रियेसह एकत्रित केलेले नवीन करदाता स्नेही पोर्टल;
- करदात्यांना पाठपुरावा करता यावा यासाठी सर्व परस्पर संवाद आणि अपलोड किंवा प्रलंबित कारवाई एकाच डॅशबोर्डवर प्रदर्शित केले जातील;
- डेटा एन्ट्री प्रयत्न कमी करण्यासाठी, कोणतीही कर-विषयक माहिती नसल्यास देखील , करदात्यांना आयटीआर भरण्यास मदत करण्यासाठी विनामूल्य आयटीआर तयार करण्याचे सॉफ्टवेअर इंटरॅक्टिव्ह प्रश्नांसह ऑनलाईन आणि ऑफलाइन उपलब्ध
- वारंवार विचारले जाणारे प्रश्न, ट्युटोरिअल्स, व्हिडिओ आणि चॅटबॉट / लाइव्ह एजंटसह करदात्यांच्या प्रश्नांची त्वरित उत्तरे देण्यासाठी करदात्याला सहाय्य करण्यासाठी नवीन कॉल सेंटर;
- डेस्कटॉपवरील सर्व प्रमुख पोर्टल कार्ये मोबाइल अॅपवर उपलब्ध असतील जी नंतर मोबाइल नेटवर्कवर कोणत्याही वेळी पाहता येतील ;
- कर सुलभपणे भरण्यासाठी कोणत्याही बँकेच्या करदात्याच्या खात्यातून नेटबँकिंग, यूपीआय, क्रेडिटकार्ड आणि आरटीजीएस / एनईएफटी वापरून बहुविध नवीन पेमेंट पर्यायांसह नवीन पोर्टलवरील नवीन ऑनलाइन कर भरणा प्रणाली सक्षम केली जाईल .
हे पोर्टल सुरु करण्याच्या तयारीसाठी आणि स्थलांतरण कामांसाठी विभागाचे विद्यमान पोर्टल www.incometaxindiaefiling.gov.in करदात्यांसह अन्य बाह्य हितधारकांना 6 दिवसांच्या अल्प कालावधीसाठी म्हणजेच 1 जून, 2121 ते 6 जून पर्यंत , 2021 उपलब्ध नसेल. .
करदात्यांची कोणतीही गैरसोय होऊ नये म्हणून विभाग या कालावधीत कोणत्याही अनुपालन तारखा निश्चित करणार नाही. तसेच करदात्यांना नवीन प्रणालीवर प्रतिसाद देण्याबाबत वेळ देण्यासाठी 10 जून, 2021 पासून केवळ खटल्यांच्या सुनावणीच्या तारखा किंवा अनुपालन तारखा निश्चित करण्याचे निर्देश देण्यात आले आहेत. जर, या कालावधीत ऑनलाइन सबमिशन आवश्यक असणारी कोणतीही सुनावणी किंवा अनुपालन ठरवले असेल तर ते अगोदर घेतले जाईल किंवा पुढे ढकलले जाईल आणि या कालावधीनंतर कामाचे वेळापत्रक निश्चित केले जाईल.
विभागाने बँका, एमसीए, जीएसटीएन, डीपीआयआयटी, सीबीआयसी, जीईएम , डीजीएफटी यासारख्या बाह्य संस्था ज्या पॅन पडताळणीची सेवा उपलब्ध करतात त्यांना या सेवा उपलब्ध नसल्याबद्दल कळवण्यात आले आहे आणि इतर ग्राहकांना /हितधारकांना अवगत करण्याबाबत व्यवस्था करायची विनंती केली आहे. जेणेकरून ब्लॅकआउट कालावधीच्या आधी किंवा नंतर कोणतीही संबंधित क्रिया पूर्ण केली जाऊ शकेल.
ब्लॅकआउट कालावधी दरम्यान कोणतीही अडचण येऊ नये म्हणून करदात्यांना 1 जून 2021 पूर्वी कोणतीही सबमिशन, अपलोड किंवा डाउनलोड यासह त्यांची सर्व तातडीची कामे पूर्ण करण्यासाठी प्रोत्साहन देण्यात आले आहे.
या नवीन ई-फायलिंग पोर्टलच्या क्रियांन्वयनादरम्यान आणि त्यानंतरच्या प्रारंभिक कालावधीत नवीन प्रणालीशी परिचित होताना सर्व करदाते आणि इतर हितधारकांनी संयम बाळगावा अशी विनंती विभागाने केली आहे. करदाता आणि इतर हितधारकांचे अनुपालन सुलभ करण्यासाठी सीबीडीटीचा हा आणखी एक उपक्रम आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 180
पंतप्रधान कार्यालय
पंतप्रधानांनी, नेमबाज सिंघराज अधाना यांचे पॅरालिम्पिक खेळांमध्ये रौप्य पदक जिंकल्याबद्दल केले अभिनंदन
टोक्यो येथे सुरू असलेल्या पॅरालिम्पिक खेळांमध्ये रौप्य पदक जिंकल्याबद्दल, पंतप्रधान नरेंद्र मोदी यांनी नेमबाज सिंहराज अधाना यांचे अभिनंदन केले आहे.
" सिंघराज अधानाने पुन्हा एकदा उत्कृष्ट कामगिरी बजावली! मिक्स 50 मीटर पिस्तूल SH1 या स्पर्धेत त्याने यावेळी आणखी एक पदक जिंकले. त्याच्या पराक्रमामुळे संपूर्ण भारताला आनंद झाला आहे. त्याचे अभिनंदन.त्याला त्याच्या भविष्यातील कामगिरीसाठी अनेक शुभेच्छा. # Paralympics # Praise 4 Para "
असे पंतप्रधान नरेंद्र मोदी यांनी आपल्या ट्वीट मध्ये म्हटले आहे.
पंतप्रधान कार्यालय
अमेरिकन बौद्ध अभ्यासक आणि शिक्षण तज्ज्ञ प्राध्यापक रॉबर्ट थर्मन यांनी घेतली पंतप्रधानांची भेट
नवी दिल्ली, 21 जून 2023
अमेरिकन बौद्ध अभ्यासक, लेखक आणि पद्मश्री पुरस्कार विजेते प्राध्यापक रॉबर्ट थर्मन यांनी आज न्यूयॉर्क इथे पंतप्रधान नरेंद्र मोदी यांची भेट घेतली.
जागतिक आव्हानांवर उपाय शोधण्यासाठी बौद्ध धम्माची मूल्ये मार्गदर्शक म्हणून कशी कार्य करू शकतात यावर पंतप्रधान आणि प्राध्यापक थर्मन यांनी आपापल्या दृष्टीकोनांची देवाणघेवाण केली. त्यांनी भारताचा बौद्ध धर्मातील सहसंबंध आणि बौद्ध वारसा जतन करण्यासाठी भारताकडून होत असलेल्या प्रयत्नांवरही चर्चा केली.R.Aghor/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पेट्रोलियम आणि नैसर्गिक वायू मंत्रालय
देशातील प्रत्येक गरीबाच्या घरात एलपीजी जोडणी देण्याचे सरकारचे ध्येय-धर्मेंद्र प्रधान
मुंबई, 10 डिसेंबर 2018
केंद्र सरकारने सुरू केलेल्या उज्ज्वला या अभिनव कल्याणकारी योजनेमुळे गरीबांच्या जीवनात आशेचा नवा किरण आला आहे, असे मत केंद्रीय पेट्रोलियम आणि नैसर्गिक वायू मंत्री धर्मेंद्र प्रधान यांनी व्यक्त केले. मुंबईत आयोजित एका कार्यक्रमाला ते आज बोलत होते. 2014 पर्यंत केवळ 13 कोटी कुटुंबांकडे एलपीजी जोडणी होती मात्र आता आणखी सुमारे 12 कोटी कुटुंबांना एलपीजी जोडणी देण्यात आली असून आता ही संख्या 25 कोटींवर पोहोचली आहे. आतापर्यंत 90 टक्के कुटुंबांना एलपीजी जोडणीचा लाभ मिळाला आहे, असे प्रधान यांनी यावेळी सांगितले.
केंद्र सरकार गरीबांसाठी, महिलांसाठी समर्पित असून त्या दिशेने विविध कल्याणकारी योजना सुरू असल्याचे त्यांनी नमूद केले. WHO अर्थात जागतिक आरोग्य संघटनेच्या आकडेवारीनुसार जगात 15 लाख महिलांचा धुरामुळे मृत्यू होतो आणि यातील 5 लाख महिला या भारतातील आहेत, ही दुर्दैवाची गोष्ट आहे, अशी खंत प्रधान यांनी व्यक्त केली.
अडीचवर्षांपूर्वी जेव्हा प्रधानमंत्री योजना सुरू केली तेव्हा त्याचे लक्ष्य 5 कोटी इतके ठेवण्यात आले होते, नंतर हे लक्ष्य 2020 पर्यंत 8 कोटी इतके ठेवण्यात आले आणि यापैकी 6 कोटी आकडा आम्ही 2018 मध्येच पार केल्याचे त्यांनी स्पष्ट केले.
आर्थिक फायदा, सशक्तीकरणाच्या संधी, पर्यावरणपूरक या मुद्यांच्या आधारावर प्रधानमंत्री उज्ज्वला योजना साकारली गेली असल्याचे त्यांनी नमूद केले. प्रधानमंत्री उज्ज्वला योजना ही गरीब महिलांच्या आरोग्याच्या दृष्टीने हितकारक, वेळेची बचत करणारी आणि पर्यावरणपूरक असल्याचे ते म्हणाले. सर्वांना वीज, सर्वांना घर, घराघरात शौचालय आदी संदर्भातील सरकारचे उपक्रम म्हणजे कल्याणकारी योजना असून त्या गरीबांसाठी समर्पित असल्याचे प्रधान यांनी सांगितले. प्रधानमंत्री उज्ज्वला योजना ही याच योजनांमधील आणखी एक यशस्वी पाऊल असल्याचे असे ते म्हणाले.
उज्ज्वला योजनेशी निगडीत ठाणे जिल्ह्यातील महिला लाभार्थीच्या सर्वेक्षणावर आधारित एक अहवाल प्रधान यांना यावेळी सादर करण्यात आला.
DJM/S.Tupe/P.Kor
(Visitor Counter : 85
आर्थिक व्यवहार विषयक मंत्रिमंडळ समिती
“भारतात शिकणाऱ्या इतर मागासवर्गीय विद्यार्थ्यांसाठी मॅट्रिकोत्तर शिष्यवृत्ती” योजनेत सुधारणा तसेच ती सुरु ठेवायला मंत्रिमंडळाची मंजुरी
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने वर्ष 2017-18, 2018-19 आणि 2019-20 साठी “भारतात शिकणाऱ्या इतर मागासवर्गीय विद्यार्थ्यांसाठी मॅट्रिकोत्तर शिष्यवृत्ती” या केंद्र पुरस्कृत योजनेत सुधारणा तसेच ती सुरु ठेवायला मंजुरी दिली आहे.
विवरण:
योजनांची प्रभावी अंमलबजावणी आणि उत्तम देखरेखीसाठी पीएमएस-ओबीसी योजनेत करण्यात आलेल्या सुधारणा पुढीलप्रमाणे:
- पालकांचे वार्षिक उत्पन्न मर्यादा एक लाख रुपयांवरून दीड लाख रुपये करण्यात येणार
- एकूण निधीपैकी ३० टक्के निधी मुलींसाठी तर ५ टक्के निधी दिव्यांग विद्यार्थ्यांसाठी राखून ठेवणार
- शिष्यवृत्ती रकमेचे वितरण आधार संलग्न बँक खात्यामार्फत केले जाणार
- ही योजना निधीसंबंधी असल्यामुळे राष्ट्रीय तरतुदीनुसार केंद्रीय अर्थसहाय्य दिले जाईल. निधीसाठी राज्ये/केंद्रशासित प्रदेशांना दायित्व संकल्पना लागू असणार नाही.
- या योजनेचा अंदाजे खर्च 3,085 कोटी रुपये असेल.
प्रभाव:
या सुधारित योजनेत :
मोठ्या प्रमाणावर पात्र आणि गरीब इतर मागासवर्गीय विद्यार्थी असतील जे आपले उच्च शिक्षण पुढे सुरु ठेवू शकतील आणि प्रभावी अंमलबजावणी सुनिश्चित होईल, बनावट योजनेवर नियंत्रण राखता येईल आणि देखरेख वाढेल.
B.Gokhale/S.Kane/P.Malandkar
(Visitor Counter : 91
पंतप्रधान कार्यालय
सुमारे अडीच हजार कोटी रुपयांच्या अकरा योजनांबद्दल पंतप्रधानांनी मिझोरामचं केलं अभिनंदन
केंद्रीय मंत्री अमित शाह यांनी काल उद्घाटन केलेल्या तसंच शाह यांच्या हस्ते पायाभरणी झालेल्या सुमारे अडीच हजार कोटी रुपये खर्चाच्या अकरा वैशिष्ट्यपूर्ण योजनांबद्दल पंतप्रधान नरेंद्र मोदी
यांनी मिझोरामच्या जनतेचं अभिनंदन व्यक्त केलं आहे.
एका ट्विटच्या माध्यमातून पंतप्रधान
म्हणाले की ;-
विविध क्षेत्रांचा समावेश होत असलेल्या या विकास कामांमुळे राज्याच्या प्रगतीपथाला चालना मिळत असल्याबद्दल मिझोरामच्या
जनतेचं अभिनंदन करत आहे .
याबाबत अधिक तपशिल इथे उपलब्ध आहेत:-https://pib.gov.in/PressReleasePage.aspx?PRID=1912878